open-index/open-wikipedia-markdown huggingface dataset:
In vivo

***In vivo*** ( — სიტყვასიტყვით „ცოცხალში“), ანუ „ცოცხალი ორგანიზმის შიგნით“ ან „უჯრედის შიგნით“.

მეცნიერებაში *in vivo* აღნიშნავს ცოცხალ ორგანიზმში ცოცხალ ქსოვილზე (ან ცოცხალი ქსოვილის შიგნით) ექსპერიმენტის ჩატარებას. ტერმინის ამგვარი გამოყენება გამორიცხავს ცოცხალი ორგანიზმის ნაწილის (მაგალითად, როგორც ეს კეთდება *in vitro* ტესტების დროს) ან მკვდარი ორგანიზმის გამოყენებას. ცხოველებზე ტესტირება და კლინიკური ცდები არის *in vivo* გამოკლვევის ფორმები.

## იხილეთ აგრეთვე 
კატეგორია:ლათინური ფრაზები
კატეგორია:კლინიკური გამოკვლევები
ნუკლეოიდი

მინი|მარჯვნივ|330პქ|ნუკლეოიდი პროკარიოტულ უჯრედში
**ნუკლეოიდი** (აღნიშნავს *ბირთვის მსგავსს*, აგრეთვე ცნობილია, როგორც **ბირთვული უბანი**) — არასწორი ფორმის მქონე კომპარტმენტი პროკარიოტების უჯრედის შიგნით. ნუკლეოიდში მდებარეობს გენეტიკური მასალა. ნუკლეოიდის დნმ-ს აქვს ჩაკეტილი რგოლოვანი ფორმა. მემკვიდრული ინფორმაციის შენახვის ამგვარი ხერხი შეგვიძლია დავუპირისპიროთ ეუკარიოტების ხერხს, როცა დნმ შეფუთულია ქრომოსომებში და იზოლირებულია მემბრანის მქონე ორგანელათი — ბირთვით.

ნუკლეოიდი მარტივად ამოიცნობა ელექტრონული მიკროსკოპით. მიუხედავად იმისა, რომ მას არ აქვს მუდმივი ფორმა, იგი ნათლად ჩანს ციტოპლაზმის ფონზე. სპეციალური დალაქიანების დროს ნუკლეოიდის დანახვა სინათლის მიკროსკოპითაცაა შესაძლებელი.

## იხილეთ აგრეთვე 
* პროკარიოტები
* ციტოპლაზმა

## რესურსები ინტერნეტში 
* Prescott, L. (1993). Microbiology, Wm. C. Brown Publishers, ISBN 0-697-01372-3

კატეგორია:პროკარიოტული უჯრედის სტრუქტურები
ენჰანსერი (გენეტიკა)

**ენჰანსერი** ( — გამაძლიერებელი) — დნმ-ის მცირე უბანი, რომელსაც შეუძლია ტრანსკრიფციის ფაქტორებთან დაკავშირება და ამგვარად გენის ან გენების ჯგუფის ტრანსკრიფციის დონის გაზრდა. აუცილებელი არ არის ენჰანსერი უშუალო სიახლოვეში იყოს გენებთან, რომლებზეც იგი მოქმედებს. უფრო მეტიც, აუცილებელი არ არის, გენები და მათზე მოქმედი ენჰანსერი ერთ ქრომოსომაში იყოს. ეუკარიოტულ უჯრედებში ქრომატინული კომპლექსის სტრუქტურა ფუნქციურად ჰგავს პროკარიოტების ზესპირალიზებული დნმ-ს, ამიტომ, მიუხედავად იმისა, რომ ენჰანსერი დაშორებულია იმ გენებს, რომლებზეც იგი მოქმედებს, ნუკლეოტიდების თანმიმდევრობის მიხედვით, გეომეტრიულად იგი იმყოფება პრომოტორისა და გენების მახლობლად. ენჰანსერისთვის აგრეთვე სულაც არ არის აუცილებელი ტრანსკრიფციის ინიციაციის საიტის მახლობლად განლაგება, რათა მის დონეზე გავლენა იქონიოს. ენჰანსერები პრომოტორებზე უშუალო გავლენას არ ახდენენ, ისინი მოქმედებენ ირიბად, ცილა-აქტივატორების მეშვეობით. კომპლექს-მედიატორთან ურთიერთქმედებისას ისინი ააქტიურებენ რნმ-პოლიმერაზა II-სა და ტრანსკრიფციის ფაქტორებს, რაც იწვევს გენების ტრანსკრიბირებას. ენჰანსერები აგრეთვე შეიძლება მდებარეობდეს ინტრონების შიგნით.

## რესურსები ინტერნეტში 
* HACNS1: Gene enhancer in evolution of human opposable thumb
* 
* 

კატეგორია:გენთა ექსპრესია
კატეგორია:გენომის სტრუქტურა
ღია წაკითხვის ჩარჩო

**ღია წაკითხვის ჩარჩო** (, ORF) — დნმ-ის ან რნმ-ის შემადგენლობაში ნუკლეოტიდების თანმიმდევრობა, რომელსაც პოტენციურად შეუძლია ცილების კოდირება. ORF-ის არსებობს მთავარი პარამეტრი არის თანმიმდევრობის საკმარისად გრძელ უბანზე სტარტ-კოდონის შემდეგ (უმეტესწილად — `AUG`) სტოპ-კოდონების არარსებობა, ხშირ შემთხვევაში (რნმ-ისთვის) — `UAA`, `UGA` და `UAG`. იქინდა გამომდინარე, რომ ზოგიერთ შემთხვევაში სტარტ- და სტოპ-კოდონები განსხვავდება კანონიკურებისგან, აგრეთვე იმის გათვალისწინებით, რომ ტრანსლაციისას ზოგიერთი ორგანიზმში შესაძლებელია სტოპ-კოდონების სუპრესია (მოქმედების დათრგუნვა), ღია წაკითხვის ჩარჩოს განსაზღვრისას იყენებენ ალგორითმებს, რომლებიც ითვალისწინებენ ამ განსხვავებებს.

## იხილეთ აგრეთვე 
* ტრანსლაცია (ბიოლოგია)

## რესურსები ინტერნეტში 
* ORF Investigator  ORF finding and Gene alignment program developed by Vivek Dhar Dwivedi and Sarad Kumar Mishra.
* Translation and Open Reading Frames 

კატეგორია:ცილის ბიოსინთეზი
შემახის ასტროფიზიკური ობსერვატორია

**შემახის ასტროფიზიკური ობსერვატორია** ( **შაო**; სრული სახელი **ნასირ ალ-დინ ტუსის სახელობის შემახის ასტროფიზიკური ობსერვატორია**) — სამეცნიერო-კვლევითი დაწესებულება აზერბაიჯანში, ქალაქ შემახის ჩრდილო-დასავლეთით 22 კმ-ში. შეიქმნა 1960 წელს ასტროფიზიკის სექტორის ბაზაზე. აქვს 2 მეტრიანი რეფლექტორი, 70 სანტიმეტრიანი ფოტოელექტრული ტელესკოპი, 35 სანტიმეტრიანი მენისკური ტელესკოპი, აგრეთვე სამზეო ტელესკოპები. ობსერვატორია იკვლევს კომეტებს, ასტეროიდების რგოლს, მზის აქტიურ წარმონაქმნებს, აგრეთვე კუროს T-ს ტიპის ვარსკვლავებსა და რელატივისტურ ობიექტებს. 1971 წლიდან აქვს ასტრონომიული სადგური ბათაბათის მთაზე, ზღვის დონიდან 2300 მ-ზე; აქ დადგმულია 40 სანტიმეტრიანი დაბნელებაგარეშე კორონოგრაფი. 1981 წელს ობსერვატორიას მიენიჭა ნასირ ალ-დინ ტუსის სახელი.

## რესურსები ინტერნეტში 
* შემახის ასტროფიზიკური ობსერვატორია // ოფიციალური საიტი 

## სქოლიო
კატეგორია:აზერბაიჯანის ასტრონომიული ობსერვატორიები
იმერინის სამეფო

**იმერინის სამეფო** (დაახ.1540–1896) — პრე-კოლონიალური აფრიკის სახელმწიფო, რომელიც არსებობდა მადაგასკარის კუნძულზე XVIII-XIX საუკუნეებში. სამეფო წარმოიშვა კუნძულის ცენტრალურ-მაღალმთიან რეგიონში არსებული მერინას ხალხის სამეფოს გაფართოებისგან, რომლის სულიერი დედაქალაქი იყო ამბოჰიმანგა, ხოლო პოლიტიკური ანტანანარივუ. 1896 წელს გახდა ჯერ საფრანგეთის პროტექტორატი, ხოლო შემდეგ კოლონია.

1710 წელს მადაგასკარის კუნძულის დიდ სახელმწიფო — იმერინის სამეფოში გაიყო მეფე ანდრიამასინაბალუნის ოთხ შვილზე: ანდრიაციმიტოვიამინანდრიანზე, ანდრიანზაკანავალუმანდიმბზე, ანდრიანტომპონიმერინზე და ანდრიანავალუნიმერინზე. ამ მოვლენამ წერტილი დაუსვა 100-წლიან კონფლიქტს.
[მინი|left|[ანდრიანამპუანიმერინა]]
1787 წელს პრინცმა რამბოასალამამ ამბოჰიმანგას (იმერინას ოთხი სამეფოდან ერთ–ერთი) მეფის ანდრიაჯაფის სიძემ, საკუთარი ბიძა ტახტიდან ძამოაგდო და დაიდგა გვირგვინი ანდრიანამპუანიმერინას სახელით. ახალი მეფე იმერინას სამეფოს ისევ გასაერთიანებლად როგორც დიპლომატიურ ისე სამხედრო ძალას იყენებდა. მისი საქმის დასრულება მხოლოდ მისმა შვილმა რადამა I–მა შეძლო.

## ლიტერაუტრა
* 
* 
* 
*
* 

კატეგორია:მადაგასკარის ისტორია
კატეგორია:აფრიკის ყოფილი ქვეყნები
ბათაბათი

**ბათაბათი** () — მთის ტბა აზერბაიჯანში, ნახიჩევანის ავტონომიურ რესპუბლიკაში. მდებარეობს ზღვის დონიდან 2113 მ სიმაღლეზე. ყურადღებას იქცევს მოტივტივე ტორფნარი კუნძულით. მოქცეულია შაჰბუზის ნაკრძალის ფარგლებში. ტბაში არის საგუბარი. სიახლოვეს მდებარეობს ბათაბათის ასტროფიზიკური ობსერვატორია. 

## იხილეთ აგრეთვე
* აზერბაიჯანის ტბები

## რესურსები ინტერნეტში 
* www.tourism.az   

კატეგორია:აზერბაიჯანის ტბები
კატეგორია:ტბები ანბანის მიხედვით
აფშარიდების იმპერია

**აფშარიდების დინასტია** ან **აფშარიდების იმპერია** () — აზიური იმპერია, რომელსაც  აფშარიდების სამეფო დინასტია მართავდა. დინასტიის წარმომადგენლები წარმოშობით აფშარის ტომიდან, ხორასანიდან იყვნენ. აფშარიდების დინასტია ირანს მე-18 საუკუნეში მართავდა. იგი 1736 წელს წარჩინებულმა სამხედრო მეთაურმა ნადირ-შაჰმა დააარსა, რომელმაც სეფიანთა იმპერიის უკანასკნელი წარმომადგენელი ტახდიდან ჩამოაგდო და თავი ირანის მეფედ გამოაცხადა. იმპერია ტერიტორიის მხრივ ყველაზე დიდი ნადირ-შაჰის მეფობის დროს იყო, იმპერია მოიცავდა დღევანდელ ირანს, საქართველოს, სომხეთს, აზერბაიჯანს, ჩრდილოეთ კავკასიის უმეტეს ნაწილს (დაღესტანი, ყაბარდო-ბალყარეთი და ჩეჩნეთის ნაწილი), ავღანეთს, ბაჰრეინს, ერაყისა და ქუვეითის უმეტეს ნაწილს, თურქმენეთს, პაკისტანს, თურქეთის ნაწილს, ჩრდილოეთ ინდოეთსა და ომანს. მისი გარდაცვალების შემდეგ იმპერიის დიდი ნაწილი ზენდებმა და დურანებმა გადაინაწილეს. ამის შემდეგ აფშარიდების სამმართველო შემოიფარგლებოდა მცირე ხორასანის სახელმწიფოთი. საბოლოოდ აფშარიდების დინასტიის წარმომადგენელი ტახტიდან 1796 წელს მოჰამედ ხან ყაჯარმა ჩამოაგდო, მან სპარსეთის ახალი იმპერია დააარსა და ზემოთ ჩამოთვლილ ბევრ რეგიონში სპარსული ფეოდალობა აღადგინა.

დინასტიას სახელი აფშარის ტომიდან დაერქვა, სწორედ ამ ტომიდან იყო წარმოშობით ნადირ-შაჰი. აფშარები მე-13 საკუნუში თურქესტანიდან აზერბაიჯანში გადასახლდნენ. მე-17 საუკუნის დასაწყისში კი უზბეკებისაგან ჩრდილო-აღმოსავლეთ საზღვრების დაცვის მიზნით შაჰ-აბას დიდმა აფშარების დიდი ნაწილი აზერბაიჯანიდან ხორასანში გადაასახლა, რის შემდეგაც აფშარები ამ რეგიონის ადგილობრივი მოსახლეები გახდნენ. ნადირ-შაჰი აფშარების ერთ-ერთ განშტოების *"კირკლუს"* წევრი იყო.
## აფშარიდი მონარქების სია 
* ნადირ-შაჰი (1736–1747)
* ადილ-შაჰი (1747–1748)
* იბრაჰიმ აფშარი (1748-1748)
* შაჰ რუჰ აფშარი (1748–1796)
## ოჯახის ხე 
## იხილეთ აგრეთვე 
* სპარსეთის მეფეების სია
* ზენდების დინასტია
* შიიტური დინასტიების სია
* დურანის სახელმწიფო

## რესურსები ინტერნეტში 
* აფშარიდების დინასტია 
* აფშარიდების სამეფო დინასტია
* აფშარიდების დინასტია (ნადირ-შაჰი)

## სქოლიო 
კატეგორია:აზიის ყოფილი იმპერიები
კატეგორია:1736 წელს დაარსებული ქვეყნები და ტერიტორიები
კატეგორია:1796 წელს გაუქმებული ქვეყნები და ტერიტორიები
კატეგორია:ირანის სახელმწიფოები

კატეგორია:ირანის ისტორია
კატეგორია:აზერბაიჯანის ისტორია
შემახა

**შემახა** () — ქალაქი აზერბაიჯანში, შემახის რაიონის ადმინისტრაციული ცენტრი. მდებარეობს კავკასიონის სამხრეთ-აღმოსავლეთ მთისწინეთში, ბაქო – თბილისის საავტომობილო გზაზე, რკინიგზის სადგური. ქურდამირიდან 72 კმ. 2010 წლის მოსახლეობის აღწერის მიხედვით ქალაქში ცხოვრობდა 31,704 ადამიანი. 

შემახა აზერბაიჯანის ერთ-ერთი უძველესი ქალაქია. არქეოლოგიურმა გათხრებმა აქ ძველი წელთაღრიცხვის V-IV საუკუნეებში დასახლება გამოავლინა. პტოლემე შემახას „შემახიას“ სახელით იხსენიებს. IX-XVI საუკუნეებში შირვანის სატახტო ქალაქი და შირვანშაჰების რეზიდენცია იყო. 1222 წელს მონღოლებმა დაარბიეს. ქალაქი აღწერილი აქვს ვენეციელ დიპლომატს იოსაფატ ბარბაროს. XVIII საუკუნის შუა წლებში შემახის სახანოს მთავარი ქალაქია. 1805 წელს შეუერთდა რუსეთს, 1840-1846 წლებში კასპიის ოლქის ცენტრია, შემდეგ — შემახის გუბერნიისა. 

სხვადასხვა დროს შემახაში ცხოვრობდნენ აზერბაიჯანული კულტურის წარმომადგენელები: ხაკანი შირვანი, იმადედინ ნასიმი, ნიშათ შირვანი, მირზა საბირი. შემახის ისეთი ძველი ნაგებობები, როგორებიცაა ჯუმა-მეჩეთი, შირვანშაჰების სასახლე და სხვა მიწისძვრამ დაანგრია, რომლებიც ცნობილია მხოლოდ აღწერითა და ცალკეული ნანგრევებით. 

1820 წლიდან ქალაქს ახალი დაგეგმარება აქვს. შემორჩენილია რამდენიმე მავზოლეუმი. არის მხარეთმცოდნეობის მუზეუმი, მ. საბირის სახლ-მუზეუმი. ქალაქიდან ჩრდილო-დასავლეთით 22 კმ-ში მდებარეობს შემახის ასტროფიზიკური ობსერვატორია, რომელიც 1960 წელს ასტროფიზიკის სექტორის ბაზაზე დაარსდა. ქალაქთან არსებობს შემახის საფარი-პარკი.

## სქოლიო
კატეგორია:მთიანი შირვანის რეგიონის ქალაქები
ბიურაკანის ობსერვატორია

**ბიურაკანის ობსერვატორია** () — სამეცნიერო-კვლევითი დაწესებულება სომხეთში, ქალაქ ერევნიდან 35 კმ-ში, ზღვის დონიდან 1500 მ-ზე. მდებარეობს არაგაწის მთაზე, დაარსებულია 1946 წელს. შეისწავლის გალაქტიკის აგებულების, არასტაციონარული  ვარსკვლავების, დიფუზური ნისლეულების, ვარსკვლავთ წარმოშობისა და განვითარების, გარეშე გალაქტიკებისა და რადიოასტრონომიის პრობლემებს. ობსერვატორიის შექმნის ინიციატორი და მისი უცვლელი დირექტორი იყო ვიქტორ ამბარცუმიანი, რომელიც ობსერვატორიას 1946-1988 წლებში განაგებდა. ძირითადი ინსტრუმენტებია 100 სმ-იანი და 53 სმ-იანი შმიდტის სისტემის ტელესკოპები, 50 სმ-იანი რეფლექტორი, 40 სმ-იანი ანაბერაციული კამერა, 2,6 მ-იანი ტელესკოპი, ორი რადიოინტერფერომეტრი. ბიურაკანის ობსერვატორიაში აღმოჩენილ ვარსკვლავთ ასოციაციებს დიდი მნიშვნელობა ჰქონდა ვარსკვლავთა წარმოშობისა და განვითარების საკითხების შესწავლისათვის. ასოციაციების აღმოჩენამ და მათი კვლევისადმი მიძღვნილმა შრომებმა ფართოდ გაუთქვა სახელი ბიურაკანის ობსერვატორიას. ვარსკვლავთ ასოციაციების საფუძველზე დამუშავებულია ღია ვარსკვლავთ გროვების ახალი კლასიფიკაცია; გამოცემულია ღია გროვათა ატლასი; ვარსკვლავთ სპექტრში უწყვეტი ემისიის კვლევის შედეგად საინტერესო დასკვნებია მიღებული ვარსკვლავთ ენერგიის წყაროების შესახებ; გალაქტიკების გულების შესწავლის საფუძველზე დადგინდა, რომ გალაქტიკების რადიოგამოსხივება გამოწვეულია მათ გულებში მიმდინარე მძლავრი აფეთქებებით.

## რესურსები ინტერნეტში 
* ბიურაკანის ობსერვატორია 

## ლიტერატურა 
* Мирзоян Л. В., Бюраканская астрофизическая обсерватория, [М.], 1958; 
* Амбарцумян В. А., Мирзоян Л. В., Астрофизика, в кн.: Академия наук Армянской ССР за 25 лет, Ер., 1968.

კატეგორია:სომხეთის ასტრონომიული ობსერვატორიები
უსწორო კარაბადინი

**„უსწორო კარაბადინი“** — XI საუკუნის ქართული სამედიცინო ძეგლი (სახელწოდება „უსწორო“ ნიშნავს უბადლოს, სწორუპოვარს); ავტორი — ქანანელი. 

„უსწორო კარაბადინი“ 3 ნაწილისაგან შედგება: პირველ ნაწილში განხილულია მედიცინის ზოგადი საკითხები  — ანატომიის, ფიზიოლოგიის და ფარმაკოლოგიის ცნებები. 
მეორეში — კერძო პათოლოგია და თერაპია, აღწერილია თითქმის ყველა შინაგანი ორგანოს დაავადება, ეტიოლოგია, კლინიკა, დიაგნოსტიკა და მკურნალობის სხვადასხვა მეთოდი.
მესამე ნაწილი გარეგანი დაავადებებისათვის არის განკუთვნილი. აქ განხილულია კანის დაავადებანი, მოტეხილობა, სიდამწვრე, გველისა და ცოფიანი ძაღლის ნაკბენები, კეთრი, აგრეთვე ზოგადი და კვების ჰიგიენის საკითხები; აღწერილია წამლეულის ფორმები და ცალკეული სამკურნალო საშუალებანი. ავტორი კარგად ერკვევა ძველ არაბულ და ბერძნულ-რომაულ მედიცინაში.

## გამოცემა
**ქანანელი*, უსწორო კარაბადინი, ლ. კოტეტიშვილის გამოკვლევითა და რედაქციით, თბ., 1940

## ლიტერატურა
**შენგელია მ.,* ქართულ მედიცინის ისტორია, გამოც. მე-2, თბ., 1980

კატეგორია:მედიცინის ისტორია
ფერნანდო II (ლეონი)

**ფერნანდო II** (; დ. 1137 —  გ. 22 იანვარი, 1188) — ლეონისა და გალისიის მეფე 1157-1188 წლებში. ალფონსო VII-ის შვილი.

მამის გარდაცვალების შემდეგ მან მიიღო ლეონი და გალისია, ხოლო მისმა უმცროსმა ძმამ სანჩომ - კასტილია და ტოლედო. 1158 წელს ძმები შეხვდნენ ერთმანეთს მემკვიდრეობის საკითხზე, მაგრამ ამავე წელს სანჩო გარდაიცვალა და ტახტი დაიკავა მისმა შვილმა ალფონსო VIII-მ.

რეკონკისტის ფარგლებში გაათავისუფლა ალბუკერკე და ალკანტარა. 

1165 წელს ფერნანდომ ცოლად შეირთო პორტუგალიის მეფის აფონსუ I-ს ასული ურაკა. 1175 წელს რომის პაპმა ალექსანდრე III-მ მიიღო გადაწყვეტილება, რომ ახლო ნათესაობის გამო ურაკა და ფერნანდო ერთმანეთს უნდა დაშორებოდნენ. რის შემდეგაც იქორწინა ტერესა ფერნანდესზე. 

1178 წელს კასტილიის წინააღმდეგ წამოიწყო ახალი ომი. ფერნანდომ დაიპყრო კასტროხერისი და დუენიასი. საომარი მოქმედებები დასრულდა 1180 წელს ტორდესილასის სამშვიდობო ხელშეკრულებით. ამავე წელს გარდაიცვალა ფერნანდოს მეორე ცოლი. 

1185 წელს დაქორწინდა მესამედ ურაკა ლოპეს დე აროზე, რომელიც მისი საყვარელი იყო 1180 წლიდან.  

ფერნანდო II გარდაიცვალა 1188 წელს დაკრძალულია სანტიაგო-დე-კომპოსტელაში.

## რესურსები ინტერნეტში 
*Fernando II, king of León 1157–1188

კატეგორია:ლეონის მეფეები
კატეგორია:დაბადებული 1137
კატეგორია:გარდაცვლილი 22 იანვარი
კატეგორია:გარდაცვლილი 1188
ევრობასკეტი 2015: კვალიფიკაცია

## კვალიფიკაციის ფორმატი
პირველი საკვალიფიკაციო რაუნდის გუნდები განაწილებული იყო 4 ჯგუფში. თითოეული ჯგუფის პირველადგილოსნებმა გააგრძელეს თამაშს პლეი-ოფში, რომელიც შედგებოდა ორთამაშიანი ნახერფინალებისა და ფინალისგან.

პირველი საკვალიფიკაციო რაუნდის გამარჯვებულმა პირდაპირ მოიპოვა ევრობასკეტი 2015-ზე თამაშის უფლება, პლეი-ოფის დანარჩენმა გუნდებმა კი გააგრძელეს თამაში მეორე რაუნდში.

## პირველი რაუნდი
### განთესვა
### ჯგუფური ეტაპი
*ყველა დრო ადგილობრივია.*

#### ჯგუფი A
|}

----

----

----

----

----

#### ჯგუფი B
|-
|align=left| || 4 || 1 || 3 || 134 || 157 || –23 || **3**
|}

----

----

----

----

----

1The Netherlands were voided of two wins for playing two naturalised players.

#### ჯგუფი C
|}

----

----

----

----

----

----

----

----

----

----

----

#### ჯგუფი D
|}

----

----

----

----

----

### პლეი-ოფი
#### ნახევარფინალები
##### First leg
----

##### Second leg
----

#### ფინალი
##### First leg
##### Second leg
## მეორე რაუნდი
### განთესვა
In the second round, 26 teams were drawn into five groups of four teams and two more groups of three teams. The first team in each group and the six best second place teams qualified for the FIBA EuroBasket 2015. The games were played between 10 August and 27 August 2014.

### ჯგუფი A
|}

### ჯგუფი B
|}

### ჯგუფი C
|}

### ჯგუფი D
|}

### ჯგუფი E
|}

### ჯგუფი F
|}

### ჯგუფი G
|}

### მეორეადგილოსანი გუნდები
The six best second-placed teams from the groups qualified directly for the tournament. In order to determine them, the results from the games against the fourth placed team, in each of the groups of four teams were removed from the ranking process.

### საუკეთესო მოთამაშეები
1 One game less played. 

## სქოლიო
## რესურსები ინტერნეტში
*ევრობასკეტი 2015, ფიბა ევროპა.

კვალიფიკაცია
ანბერდი

მინი|300პქ|ამბერდის ციხესიმაგრე
**ანბერდი**, *ამბერდი* () — VII-XIII საუკუნეების ციხესიმაგრე სომხეთში, მდებარეობს არაგაწოტნის პროვინციაში, ზღვის დონიდან 2 300 მეტრზე, მდინარე ამბერდისა და არხაშანის ხეობებით შემოსაზღვრულ არაგაწის მთის ფერდობზე. ციხის სახელწოდება სომხურად ითარგმნება როგორც „ციხესიმაგრე ღრუბლებში“. ციხესიმაგრის მახლობლად მდებარეობს XI საუკუნის ვაჰრამაშენის ეკლესია. ამბერდიდან 6,4 კმ-ში მდებარეობს ქალაქი ბიურაკანი.

დასახლების კვალი ციხესიმაგრის გარშემო ქვის ხანიდან ჩანს. ბრინჯაოს ხანაში და ურარტუულ პერიოდში ციხესიმაგრე მოძველებული იყო. ზოგიერთი წყაროს მიხედვით იგი მეფეთა საზაფხულო რეზიდენციას წარმოადგენდა. ციხესიმაგრის ხელახლა აშენება მოხდა VII საუკუნეში კამსარაკანების ფეოდალური საგვარეულოს მიერ.

ოთხი საუკუნის შემდეგ ციხესიმაგრე და მიმდებარე მიწები უკვე პაჰლავუნების მფლობელობაშია და როგორც გრიგორ მაგისტროსი ამბობს იგი გადააკეთა ვაჰრამ პაჰლავუნიმ. 1026 წელს მასვე აუშენებია ციხესიმაგრის ახლოს ვაჰრამაშენის ეკლესია, რომელიც არხაშენის კანიონის პირას დგას. ციხესიმაგრეში შემორჩენილია აბანოსა და წყალსატევის ნაშთები.  

1070-იან წლებში ციხესიმაგრეს თურქ-სელჩუკები დაეპატრონენ და სამხედრო ბაზად გადააქციეს. 1193 წელს, ქართველთა ერთიანმა არმიამ ზაქარია მხარგრძელისა და მისი ძმის ივანე ათაბაგის მეთაურობით გაათავისუფლა ციხესიმაგრე. მათი საგვარეულოს, მხარგრძელების მფლობელობაშია XI-XII საუკუნეების განმავლობაში. ამ პერიოდში ციხესიმაგრე სტრუქტურულად გაძლიერდა, გარე კედლები განახლდა. 

1236 წელს მონღოლების შემოსევების პერიოდში ციხესიმაგრე საბოლოოდ განადგურდა.

## ლიტერატურა
* ლაშა გიორგის დროინდელი მემატიანე, ქართლის ცხოვრება, თბ., 2008

## რესურსები ინტერნეტში
* Armeniapedia.org: Amberd Fortress 
* Armenica.org: Amberd Fortress 
* FindArmenia.com: Amberd Fortress

## სქოლიო
კატეგორია:სომხეთის ციხესიმაგრეები
კოსოვო (მრავალმნიშვნელოვანი)

სახელი **კოსოვო** შეიძლება აღნიშნავდეს:

* კოსოვო — სერბეთის ავტონომიური მხარე, ნაწილობრივ აღიარებული ქვეყანა
* კოსოვო — სოფელი ბულგარეთში, ვიდინის ოლქში
* კოსოვო — სოფელი ბულგარეთში, კიუსტენდილის ოლქში
* კოსოვო — სოფელი ბულგარეთში, პლოვდივის ოლქში
* კოსოვო — სოფელი ბულგარეთში, შუმენის ოლქში
ეგზონი

**ეგზონი** (-დან — გამოთქმა, გამოხატვა) — ეუკარიოტების გენის (დნმ-ის) უბანი, რომელიც ატარებს გენეტიკურ ინფორმაციას, რომელიც აკოდირებს გენის პროდუქტის (ცილის) სინთეზს.

ეგზონების შესაბამისი დნმ-ის უბნები, ინტრონებისგან განსხვავებით, მთლიანადაა წარმოდგენილი ინფორმაციული რნმ-ის მოლეკულაში, რომელიც ცილის პირველად სტრუქტურას აკოდირებს. ზოგიერთი მკვლევრის აზრით, ეგზონები შეესაბამებიან დომენებს (სტრუქტურულად ავტონომურ უბნებს) ცილაში და წარმოადგენენ პირველად გენეტიკურ ერთეულებს, რომელთა რეკომბინაცია ევოლუციის მსვლელობისას იწვევს ახალი გენების და შესაბამისად ახალი ცილების წარმოქმნას. ეგზონები გენის სტრუქტურაში მონაცვლეობენ სხვა ფრაგმენტებთან — ინტრონებთან.

## რესურსები ინტერნეტში 
* Exon-intron graphic maker

კატეგორია:გენთა ექსპრესია
დნმ-ის გამეორებადი თანმიმდევრობები

**დნმ-ის გამეორებადი თანმიმდევრობები** () — დნმ-ის უბნები, რომლებიც შედიან გენომში და რომელთა თანმიმდევრობაც შედგება გამეორებადი ფრაგმენტებისგან. გამოარჩევენ ამგვარი გამეორებადი თანმიმდევრობების ორ ტიპს:
* ტანდემური განმეორებები
** სატელიტური დნმ
** მინისატელიტები
** მიკროსატელიტები
* დისპერგირებული განმეორებები
** SINEs
** LINEs

პრიმატებში გამეორებების უდიდესი ნაწილი არის LINEs და LINE-1 ტიპის, აგრეთვე SINE ტიპის გამეორებების უმეტესობა არის Alu-განმეორებები.

პროკარიოტებში CRISPR წარმოადგენს ერთმანეთის მონაცვლე გამეორებებისა და სპეისერების თანმიმდევრობას.

## რესურსები ინტერნეტში 
* DNA+Repetitious+Region at the US National Library of Medicine Medical Subject Headings (MeSH)

კატეგორია:დნმ
კოდონი

**კოდონი** (*მაკოდირებელი ტრინუკლეოტიდი*) — გენეტიკური კოდის ერთეული, ნუკლეოტიდური ნაშთების სამეული (ტრიპლეტი) დნმ-ში ან რნმ-ში. როგორც წესი, აკოდირებენ ერთი ამინომჟავის ჩართვას. კოდონების თანმიმდევრობა გენში განსაზღვრავს ამინომჟავების თანმიმდევრობას ცილის პოლიპეპტიდურ ჯაჭვში, რომელსაც ეს გენი აკოდირებს. იქიდან გამომდინარე, რომ არსებობს ოთხი სხვადასხვა ნუკლეოტიდი (ადენინი, თიმინი, გუანინი და ციტოზინი), კოდონების საერთო რაოდენობა ტოლია 64-ის (4³), რომელთაგან 61 აკოდირებს განსაზღვრულ ამინომჟავებს, ხოლო დარჩენილი 3 კოდონი (UGA, UAG და UAA) იტყობინება პოლიპეპტიდური ჯაჭვის ტრანსლაციის დასასრულის შესახებ და ეწოდება **სტოპ-კოდონები**.

## ლიტერატურა 
* Rolf Knippers: *Molekulare Genetik.* 8. neubearbeitete Auflage. Georg Thieme Verlag, New York NY u. a. 2001, ISBN 3-13-477008-3.

კატეგორია:გენეტიკური კოდი
უკუტრანსკრიპტაზა

**უკუტრანსკრიპტაზა** (აგრეთვე ცნობილია, როგორც **შებრუნებითი ტრანსკრიპტაზა**, **რევერტაზა** ან **რნმ-დამოკიდებული დნმ-პოლიმერაზა**) — ფერმენტი (ფკ 2.7.7.49 ), რომელიც ასრულებს კატალიზატორის როლს უკუტრანსკრიფციის დროს, როდესაც ხდება დნმ-ის სინთეზი რნმ-ის მატრიცაზე.

ფერმენტს ასე ეწოდება იმიტომ, რომ ტრანსკრიფციის პროცესების უმეტესობა ცოცხალ ორგანიზმებში მიდის სხვა მიმართულებით, უფრო ზუსტად კი, დნმ-ის მოლეკულიდან სინთეზირდება რნმ-ტრანსკრიპტი.

უკუტრანსკრიპტაზა აღმოაჩინა ჰოვარდ ტემინმა ვისკონსინ-მედისონის უნივერსიტეტში და მისგან დამოუკიდებლად დევიდ ბალტიმორმა 1970 წელს მასაჩუსეტსის ტექნოლოგიურ ინსტიტუტში. ორივე მკვლევარმა მიიღო ნობელის პრემია ფიზიოლოგიისა და მედიცინის დარგში 1975 წელს, რენატო დულბეკოსთან ერთად.

## იხილეთ აგრეთვე 
* დნმ-პოლიმერაზა
* რეტროვირუსები
* უკუტრანსკრიფცია

კატეგორია:ფერმენტები
კატეგორია:ბიოლოგიური გამოკვლევების მეთოდები
სახელმწიფო დუმა

**სახელმწიფო დუმა** () — რუსეთის ფედერაციის ფედერალური კრების ქვედა პალატა; ზედა პალატას წარმოადგენს რუსეთის ფედერალური საბჭო. დუმის შენობა მდებარეობს მოსკოვის ცენტრში, მანეჟის მოედნიდან რამდენიმე მეტრში. მის წევრებს დეპუტატებს უწოდებენ. სახელმწიფო დუმამ ჩაანაცვლა რუსეთის უმაღლესი კრება, მას შემდეგ, რაც 1993 წლის საკონსტიტუციო კრიზისის გამო, ბორის ელცინმა ახალი კონსტიტუცია შეიმუშავა, რომელიც საყოველთაო რეფერენდუმით დამტკიცდა.

## ისტორია
სახელმწიფო დუმა ჩამოყალიბდა 1906 წელს და ის რუსეთის პირველი არჩეული პარლამენტი იყო. მეფე ნიკოლოზ II-ის პირველი ორი მცდელობა, ის აქტიური გაეხადა, წარუმატებელი აღმოჩნდა. ამის შემდეგ, ყოველი დუმა შეკრებიდან რამდენიმე თვეში იშლებოდა. 1907 წლის საარჩევნო რეფორმის შემდეგ, ამავე წლის ნოემბერში, აირჩიეს მესამე დუმა, რომელიც ძირითადად ზედა კლასის წევრებისგან შედგებოდა, რადიკალური შეხედულებების ადამიანები კი დუმაში ვეღარ მოხვდნენ. 1905 წლის რევოლუციის შემდეგ დაარსებული დუმა რუსეთის ავტოკრატიულ სისტემაში მნიშვნელოვანი ცვლილებების მაუწყებელი იყო. გარდა ამისა, შემდეგში დუმამ მნიშვნელოვანი როლი შეასრულა რუსეთის ისტორიაში, რადგან ის თებერვლის რევოლუციის ერთ-ერთი ხელშემწყობი ფაქტორი აღმოჩნდა, რომელმაც რუსეთში ავტოკრატიას ბოლო მოუღო.

1993 წლის დეკემბერში, ელცინის მხარდამჭერმა პარტიებმა არჩევნებში დუმის 175 ადგილი მოიპოვეს, მოწინააღმდეგე მემარცხენე ბლოკმა კი 125 ადგილი.

1990-იანი წლების მეორე ნახევარში, დუმა რეგიონული ლიდერებისა და ბიზნესმენების მხრიდან ლობირების საგანი გახდა, რადგან ისინი საგადასახადო ცვლილებებსა და საკანონმდებლო მფარველობას ელოდნენ. 

2000-იანი წლების დასაწყისში, 1999 წლის საპარლამენტო არჩევნებიდან მოყოლებული, სახელმწიფო დუმის წარმმართველი ძალები იყვნენ პრეზიდენტის მხარდამჭერი პარტია „ერთობა“ და რუსეთის კომუნისტური პარტია.

## უფლებამოსილებები
რუსეთის კონსტიტუციის თანახმად, სახელმწიფო დუმას გააჩნია სპეციალური უფლებამოსილებები:

*თანხმობა რუსეთის პრემიერ-მინისტრის დანიშვნაზე;
*რუსეთის მთავრობის მუშაობის შედეგების ყოველწლიური მოსმენა;
*რუსეთის მთავრობისთვის ნდობის გამოცხადება;
*რუსეთის ცენტრალური ბანკის თავმჯდომარის დანიშვნა და გათავისუფლება;
*ბუღალტერთა პალატის თავმჯდომარისა და აუდიტორთა რაოდენობის ნახევრის დანიშვნა და გათავისუფლება;
*რუსეთის სახალხო დამცველის დანიშვნა და გათავისუფლება;
*ამნისტიის გამოცხადება;
*რუსეთის პრეზიდენტისთვის იმპიჩმენტის გამოცხადება (მოითხოვს წევრთა ორ-მესამედს).

რუსეთის დუმას შეუძლია დეკრეტების გამოცემა.

## მიმდინარე შემადგენლობა
## რესურსები ინტერნეტში
*  ოფიციალური საიტი

კატეგორია:რუსეთის პოლიტიკა
კატეგორია:რუსეთის ფედერალური კრება
კატეგორია:პარლამენტის ქვედა პალატები ქვეყნების მიხედვით
ენრიკე III

**ენრიკე III** (; დ. 4 ოქტომბერი, 1379, ბურგოსი — გ. 25 დეკემბერი, 1406, ტოლედო) — კასტილიისა და ლეონის სამეფოს მეფე 1390–1406 წლებში. ხუან I-ისა და ელეონორა არაგონელის შვილი.

გამეფებამდე ატარებდა ასტურიის პრინცის წოდებას, რომელიც ამის შემდეგ დღემდე ენიჭება ესპანეთის ტახტის მემკვიდრეს. ენრიკე გამეფდა 1390 წელს, მაგრამ რეალური ძალაუფლება აიღო 1393 წელს 13 წლის ასაკში, ხელისუფლების ცვლილების მშფოთვარე პერიოდის შემდეგ.

მისი მმართველობის პერიოდში კასტილიის ფლოტმა მოიპოვა რამდენიმე გამარჯვება ინგლისის ფლოტზე. 1400 წელს კასტილის ფლოტმა გაანადგურა მეკობრეების ბაზა ჩრდილოეთ აფრიკაში. 1402 წლიდან  ჟან დე ბეტანკურის ხელმძღვანელობით დაიწყეს კანარის კუნძულების ათვისება. ამავე წლის 15 აგვისტოს ჟუან I-თან დადებული ზავით შეწყდა პორტუგალიელების თავდასხმები ბადახოსზე. 

1388 წელს ენრიკე III-მ ბაიონის ხელშეკრულების შესაბამისად დააქორწინეს ეკატერინე ლანკასტერელზე, რითაც დასრულდა დინასტიური კონფლიქტი ინგლისთან. ამ ქორწინების შედეგად დაიბადა ტახტის მემკვიდრე ხუან II. 

ენრიკე III გარდაიცვალა ტოლედოში გრანადის წინააღმდეგ ბრძოლის სამზადისის დროს. დაკრძალულია ტოლედოს საკათედრო ტაძარში.

## რესურსები ინტერნეტში 
* ენრიკე III-ის გენეალოგია
* ენრიკე III 

კატეგორია:ლეონის მეფეები
კატეგორია:კასტილიის მეფეები
კატეგორია:დაბადებული  4 ოქტომბერი
კატეგორია:დაბადებული 1379
კატეგორია:გარდაცვლილი 25 დეკემბერი
კატეგორია:გარდაცვლილი 1406
კატეგორია:ასტურიის პრინცები
ხუან I (კასტილია)

**ხუან I** (; დ. 24 აგვისტო, 1358, ეპილა — გ. 8 ოქტომბერი, 1390, ალკალა-დე-ენარესი) — კასტილიისა და ლეონის სამეფოს მეფე 1379-1390 წლებში. ენრიკე II-ისა და ხუანა მანუელის შვილი.

მეფობის დასაწყისში მის წინააღმდეგ აჯანყდა და ტახტზე პრეტენზიას აცხადებდა ლანკასტერის ჰერცოგი ჯონ გოტი, რომელსაც ცოლად ჰყავდა პედრო I-ის შვილი კონსტანცა. საბოლოოდ მათ შორის ზავი დაიდო. ჰერცოგის შვილი ქეთრინი, ცოლად გააყოლეს ხუან I-ის შვილს, მომავალ მეფეს ენრიკე III-ს.

ხუან I ორჯერ შეებრძოლა პორტუგალიას. პირველი ომი დასრულდა 1382 წელს ბადახოსის ზავით, რომლის შემდეგაც ხუანმა ცოლად შეირთო პორტუგალიის მეფის ფერნანდუ I-ის შვილი ბეატრისა. 1383 წელს ფერნანდუ I ისე გარდაიცვალა რომ ტახტის მემკვიდრე არ დარჩენია. ხუან I-მა სამეფო ტახტზე თავისი ცოლი დასვა, მაგრამ კორტესებმა მეფედ ფერნანდუს უკანონოდ შობილი ძმა ჟუან I აირჩიეს. ხუანმა ორჯერ ილაშქრა პორტუგალიაში. პირველი შეჭრა დასრულდა ატოლეირუშის ბრძოლაში ხუანის დამარცხებით. ასევე მარცხით დასრულდა ხუანის მეორე ლაშქრობა პორტუგალიაში, ალჟუბაროტის ბრძოლაშიც პორტუგალიელებმა იმძლავრეს.

წარუმატებელი იყო მისი საშინაო პოლიტიკაც. ვერ ალაგმა ბასკი და გალისიელი ფეოდალების თვითნებობა.

გარდაიცვალა 1390 წელს სეირნობისას ცხენიდან გადმოვარდნის შედეგად.

## ლიტერატურა 
* Edgar Prestage, Il Portogallo nel medioevo, in Cambridge University Press — Storia del mondo medievale, vol. VII, pp.&nbsp;576–610, Garzanti, 1999
* Rafael Altamira, Spagna, 1412—1516, in Cambridge University Press — Storia del mondo medievale, vol. VII, pp.&nbsp;546–575, Garzanti, 1999
* Guillaume Mollat, I papi di Avignone e il grande scisma, in Cambridge University Press — Storia del mondo medievale, vol. VI, pp.&nbsp;531–568, Garzanti, 1999
* Cecil Roth, Gli ordini monastici, in Cambridge University Press — Storia del mondo medievale, vol. V, pp.&nbsp;245–294, Garzanti, 1999

კატეგორია:კასტილიის მეფეები
კატეგორია:ლეონის მეფეები
კატეგორია:დაბადებული  24 აგვისტო
კატეგორია:დაბადებული 1358
კატეგორია:გარდაცვლილი 8 ოქტომბერი
კატეგორია:გარდაცვლილი 1390
ურუზგანის პროვინცია

**ურუზგანის პროვინცია** (დარი اروزگان — Orōzgān, პუშტუ اوروزګان ,روزګان‎‎) — ავღანეთის ისტორიული ოლქი, ამჟამად არსებული 34 პროვინციიდან ერთ-ერთი. იგი მდებარეობს ავღანეთის ცენტრში. მისი ადმინისტრაციული ცენტრია — ქალაქი ტარინკოტი.

ურუზგანი სამხრეთით ესაზღვრება ყანდაარის პროვინციას და ზაბულის პროვინციას, სამხრეთ-დასავლეთით — ჰელმანდის პროვინციას, ჩრდილოეთით — დაიკუნდის პროვინციას, აღმოსავლეთით — ღაზნის პროვინციას.  ჰაზარელებით დასახლებული დაიკუნდის პროვინცია 2004 წლის 28 მარტს გამოეყო ურუზგანის პროვინციას და ცალკე ოლქად ჩამოყალიბდა.
 
პროვინცია წარმოადგენს თალიბანის მოძრაობის დამაარსებლის მუჰამედ ომარის (ცნობილია, აგრეთვე, მულა ომარის სახელით) სამშობლოს.

## ადმინისტრაციული დაყოფა 
ზაბულის პროვინციაში შედის6 ოლქი:  
	

## გეოგრაფია 
220px|მარცხნივ|მინიატიურა|ამერიკელი სამხედროები მისიის შესარულებისას ტარინკოტში

პროვინციის ფართობი შეადგენს 12,640 კმ² ტერიტორიას. მისი 3/4 დაახლოებით წარმოადგენს მაღალმთიანი ან ნახევრად მთიანი რელიეფის (72%) მქონე რეგიონს, დარჩენილი მიწების (21%) საბინაო მიწის ფართობია.

პროვინციაში განვითარებულია საჰაერო ტრანსპორტი. ტარიკოტის ავიახაზები ასრულებს რეგულარულ პირდაპირ რეისებს დედაქალაქ ქაბულში

## რესურსები ინტერნეტში 
* ავღანეთის პროვინციები
* ავღანეთის პროვინციები 
* [ინფორმაცია მოსახლეობის რაოდენობის შესახებ](http://cso.gov.af/Content/files/Urozgan(1).pdf) 
* ინფორმაცია ბი-ბი-სი ნიუსზე

## სქოლიო
კატეგორია:ავღანეთის პროვინციები
მიხეილ ალავიძე

**მიხეილ ალავიძე** (დ. 5 ნოემბერი, 1987, თბილისი) — ქართველი ფეხბურთელი, მეკარე. თამაშობდა ბათუმის „დინამოს“, „რუსთავის“, თბილისის „ლოკომიტივის“, „ანდიხანის“, „შორთან გუზონისა“ და სუმგაითის „სტანდარტის“ რიგებში. 2022 წელს ბათუმის „დინამოსთან“ ერთად მოიგო ეროვნული ლიგა.

## ტიტულები 
* საქართველოს სუპერთასის ფინალისტი: 2007/2008
* საქართველოს სუპერთასის გამარჯვებული: 2022
* ეროვნული ლიგის მეორე ადგილი: 2014/2015, 2019, 2020, 2022
* ეროვნული ლიგის გამარჯვებული: 2022

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი Footballdatabase.eu-ზე 

კატეგორია:დაბადებული 5 ნოემბერი
კატეგორია:დაბადებული 1987
კატეგორია:ქართველი ფეხბურთელები
კატეგორია:სკ თბილისის ფეხბურთელები
კატეგორია:რუსთავის მეტალურგის ფეხბურთელები
კატეგორია:თბილისის ლოკომოტივის ფეხბურთელები
კატეგორია:ბათუმის დინამოს ფეხბურთელები
კატეგორია:ეროვნული ლიგის ფეხბურთელები
ვაჟა ქორიძე

**ვაჟა ქორიძე** (დ. 5 იანვარი, 1987) — ქართველი ფეხბურთელი, ბათუმის „დინამოს“ მცველი.

## ტიტულები 
* საქართველოს სუპერთასის ფინალისტი: 2008/2009

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი Footballdatabase.eu-ზე 

კატეგორია:დაბადებული 1987
კატეგორია:ქართველი ფეხბურთელები
კატეგორია:ბათუმის დინამოს ფეხბურთელები
კატეგორია:ცხინვალის ფეხბურთელები
კატეგორია:სამტრედიის ფეხბურთელები
კატეგორია:ბოლნისის სიონის ფეხბურთელები
კატეგორია:დაბადებული 5 იანვარი
ვაჟა
იუნესკოს მსოფლიო მემკვიდრეობის ძეგლები არაბთა გაერთიანებულ საამიროებში

არაბთა გაერთიანებული საამიროებიდან იუნესკოს მსოფლიო მემკვიდრეობის სიაში 2014 წლისათვის შეტანილია 1 ძეგლი.

## ცხრილი 
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით.

### ობიექტის გეოგრაფიული მდებარეობა 

## რესურსები ინტერნეტში 
* 

კატეგორია:მსოფლიო მემკვიდრეობის ძეგლები არაბთა გაერთიანებულ საამიროებში
არაბთა გაერთიანებული საამიროები
კონსტანტინოს მიტროღლუ

**კონსტანტინოს „კოსტას“ მიტროღლუ** ( დ. 12 მარტი, 1988, კავალა)— ბერძენი ფეხბურთელი, საბერძნეთის ეროვნული ნაკრების წევრი. ამჟამად არის თავისუფალი აგენტი. მონაწილეობა აქვს მიღებული ევროპის 2012 და მსოფლიოს 2014 წლების ჩემპიონატებზე.

## რესურსები ინტერნეტში 
* 
* 
* ESPN FC profile

კატეგორია:დაბადებული 1988
კატეგორია:ბერძენი ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:დაბადებული 12 მარტი
კატეგორია:პრემიერ ლიგის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
უსარგებლო დნმ

**უსარგებლო დნმ**, *არაკოდირებადი დნმ* () — გენომური დნმ-ის თანმიმდევრობები, რომელთა ფუნქციაც ჯერჯერობით დაუდგენელია. ტერმინი „უსარგებლო დნმ“ პოპულარული გახდა 1960-იან წლებში. განამტკიცა სუსუმი ონომ 1972 წელს. ძველად ითვლებოდა, რომ ადამიანის გენომის დნმ-ის თანმიმდევრობების დაახლოებით 95% განეკუთვნებოდა არაკოდირებად დნმ-ს. ასეთი თანმიმდევრობები მოიცავს ინტრონების თანმიმდევრობებს და გენებს შორის დნმ-ის უბნებს, აგრეთვე გამეორებულ უბნებს. თუმცა 2012 წელს პროექტ „დნმ-ის ელემენტების ენციკლოპედიის“ (ENCODE) პუბლიკაციებში ითქვა, რომ არაკოდირებადი დნმ-ის პროცენტულობა ძლიერ გაზვიადებულია და რომ გენომის 80%-ს აქვს ბიოქიმიური ფუნქციები.

უსარგებლო დნმ-ის ევოლუციური როლისა და წარმოქმნის ერთიანი კონცეფცია ჯერჯერობით არ არსებობს, თუმცა არსებობს მოსაზრება იმის შესახებ, რომ ეუკარიოტების არაკოდირებადი დნმ წარმოადგენს დნმ-ის არაკოდირებადი თანმიმდევრობების ნაშთებს, რომლებიც წარმოიქმნა სიცოცხლის ფორმირებისას. პროკარიოტები იძულებულები იყვნენ, შეემცირებინათ საკუთარი გენომის ზომა, რათა შეემცირებინათ რაოდენობა დნმ-ისა, რომელშიც შეიძლება მოხდეს მუტაციები, ხოლო ეუკარიოტებმა „გაიარეს“ დიპლოიდურობისა და რეგულარული სქესობრივი პროცესის გზა.

## რესურსები ინტერნეტში 
* MEMBRANA: Биологи пересматривают своё отношение к мусорной ДНК 
* Вокруг света: Идеальные паразиты

## სქოლიო
კატეგორია:გენომის სტრუქტურა
ცენტრომერა

[მინი|მარჯვნივ|200პქ|[ქრომოსომა|ქრომოსომის აგებულების სქემა მიტოზის გვიან პროფაზა — მეტაფაზაში. 1 — ქრომატიდი; 2 — ცენტრომერა; 3 — მოკლე მხარი; 4 — გრძელი მხარი.]]
**ცენტრომერა** — ქრომოსომის უბანი, რომლისთვისაც დამახასიათებელია სპეციფიკური სტრუქტურა და ნუკლეოტიდების თანმიმდევრობა. ცენტრომერა მნიშვნელოვან როლს თამაშობს უჯრედული ბირთვის გაყოფასა და გენთა ექპსრესიის კონტროლში.

## ფუნქციები 
ცენტრომერა მონაწილეობას იღებს დობილი ქრომატიდების შეკავშირებაში, კინეტოქორის ფორმირებაში, ჰომოლოგიური ქრომოსომები კონიუგაციასა და გენთა ექსპრესიის კონტროლში.

სწორედ ცენტრომერის უბანშია დაკავშირებული დობილი ქრომოსომები მიტოზის პროფაზასა და მეტაფაზაში და ჰომოლოგიური ქრომოსომების პირველი მეიოზური გაყოფის პროფაზასა და მეტაფაზაში. ცენტრომერებზე მიმდინარეობს აგრეთვე კინეტოქორების ფორმირება: ცილები, რომლებიც უკავშირდებიან ცენტრომერას, ქმნიან წერტილს გაყოფის თითისტარას მიკრომილაკების მისამაგრებლად მიტოზისა და მეიოზის ანაფაზასა და ტელოფაზაში.

## რესურსები ინტერნეტში 
* Report about *Nature Genetics* article that centromere of rice genome carries active genes

კატეგორია:ქრომოსომები
მცირე ბირთვული რიბონუკლეინის მჟავები

**მცირე ბირთვული რნმ-ები** (*მბ-რნმ, snRNA*) — რნმ-ის კლასი, რომელიც გვხვდება ეუკარიოტული უჯრედების ბირთვში. ისინი ტრანსკრიბირდებიან რნმ პოლიმერაზა II-ით ან რნმ-პოლიმერაზა III-ით და მონაწილეობა ისეთ მნიშვნელოვან პროცესებში, როგორებიცაა სპლაისინგი (ინტრონების წაშლა მოუმწიფებელი ი-რნმ-დან), ტრანსკრიფციის ფაქტორების (7SK რნმ) ან რნმ-პოლიმერაზების (B2 რნმ) რეგულაციები და ტელომერების მთლიანობის შენარჩუნება.

მცირე ბირთვული რნმ-ები ყოველთვის ასოცირებულია სპეციფიკურ ცილებთან. ამგვარ კომპლექსებს ეწოდება მცირე ბირთვული რიბონუკლეოპროტეინები (მბ-რნპ). **მცირე ბირთვული რნმ-ები** დიდი რაოდენობით შეიცავს ურიდინულ ნუკლეოტიდებს.

## რესურსები ინტერნეტში 
* Small Nucleolar RNA at the US National Library of Medicine Medical Subject Headings (MeSH)

კატეგორია:რნმ
ბადრი ტეტუნაშვილი

**ბადრი ტეტუნაშვილი** (დ. 9 თებერვალი, 1990) — ქართველი ფეხბურთელი, „ვარკეთილის“ ცენტრალური მცველი, ასევე შეუძლია დაცვის მარჯვენა ფლანგზე თამაში.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1990
კატეგორია:ქართველი ფეხბურთელები
კატეგორია:ცხინვალის ფეხბურთელები
კატეგორია:ვიტ ჯორჯიას ფეხბურთელები
კატეგორია:ბათუმის დინამოს ფეხბურთელები
კატეგორია:დაბადებული 9 თებერვალი
ნოკო ხურცია

**ნოკო ხურცია**  (დ. 1908, მენჯი — გ. 1940) — ქართველი მომღერალი, ხალხური სიმღერების შემსრულებელი, ლოტბარი. სიმღერა დაიწყო ადრეული ასაკიდან. 1936 წელს ის ქართული ცეკვისა და სიმღერის სახელმწიფო ანსამბლის მთავარი სოლისტი გახდა. მღეროდა კახურ, იმერულ, გურულ, სვანურ, აფხაზურ სიმღერებს. მან აღადგინა რამდენიმე მივიწყებული სიმღერა „უტუს ლაშქრული“ და „ჰარირა“.

## რესურსები ინტერნეტში
*ნოკო ხურცია უნიკალური ჩანაწერები

კატეგორია:ქართველი მომღერლები
კატეგორია:ქართველი ლოტბარები
კატეგორია:დაბადებული 1908
კატეგორია:გარდაცვლილი 1940
გელა გოგიტიძე

**გელა გოგიტიძე** (დ. 25 ნოემბერი, 1990) — ქართველი ფეხბურთელი, ბათუმის „დინამოს“ ნახევარმცველი.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1990
კატეგორია:ქართველი ფეხბურთელები
კატეგორია:ბათუმის დინამოს ფეხბურთელები
კატეგორია:დაბადებული 25 ნოემბერი
გელა
ქურდის დაჭერა (ფილმი)

**ქურდის დაჭერა** () —  ალფრედ ჰიჩკოკის რომანტიკული თრილერი. გადაღებულია 1955 წელს ამავე სახელწოდების ნოველის მიხედვით. ფილმის მოქმედება ფრანგულ რივიერაზე ვითარდება.

## რესურსები ინტერნეტში 
* 
* 
* 
* 
* 

კატეგორია:1955 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:ალფრედ ჰიჩკოკის ფილმები
კატეგორია:რომანებზე დაფუძნებული ფილმები
დიურინევ ქადინ ეფენდი

**დიურინევ ქადინ ეფენდი** (; დ. 15 მარტი, 1835 — გ. 4 დეკემბერი, 1895) — ოსმალეთის სულთნის, აბდულაზიზის პირველი ცოლი და მისი ორი შვილის დედა.

## ბიოგრაფია
დიურინევ ქადინ ეფენდი დაიბადა აფხაზი თავადის, მაჰმუდ ძიაფშ-იფას და მისი ცოლის, ჰალიმე ჩხოტუას ოჯახში. მისი დაბადების სახელი იყო მელექი (ანგელოზი). დედის მხრიდან ის იყო მეჰმედ V-ის მესამე ცოლის, ნაზფერვერ ქადინ ეფენდი დეიდა.

სამი წლის ასაკში მის უმცროს და აიშე ქემალიფერ ჰანიმთან ერთად მიიყვანეს სასახლეში. აბდულმეჯიდ I-ის ერთ-ერთმა ცოლმა, სერვეთსეზა ქადინ ეფენდიმ გოგონების აღზრდა-განათლება თავის თავზე აიღო. დიურინევ კარგად ხატავდა და საუბრობდა ფრანგულად. მან დახატა თავის გამზრდელის და ბეზმიალემ სულთნის პორტრეტები, რომლებიც მათვე აჩუქა. დოლმაბაჰჩეს სასახლეში შეჰზადე აბდულაზიზის სტუმბრობისას შეჰზადემ დიურინევი შეამჩნია და სერვეთსეზა ქადინ ეფენდის მისი ხელი სთხოვა. თავდაპირველად სერვეთსეზა უარზე იყო, მაგრამ მოგვიანებით თვითონვე შეუთანხმდა ქორწინებაზე.

ისინი დაქორწინდნენ 1856 წლის 20 მაისს დოლმაბაჰჩეს სასახლეში. ქორწინებიდან ერთ წელიწადში მათ შეეძინათ ვაჟი შეჰზადე იუსუფ იზეთინი, ხოლო 1862 წელს დაიბადა სალიჰა სულთანი. 1876 წელს აბდულაზიზის ტახტიდან ჩამოგდების შემდეგ, დიურინევ ქადინ ეფენდი შვილებთან ერთად ფერიეს სასახლეში შინაპატიმრობაში იმყოფებოდა. მას შემდეგ, რაც მურად V-ის მოკლე მმართველობა დასრულდა, დიურინევ ქადინ ეფენდიმ და მისი ოჯახმა თავისუფლება მოიპოვა, მაგრამ დიურინევმა უკანასკნელი წლები ფერის სასახლეში გაატარა. დაკრძალულია მეჰმედ II-ის აკლდამასთან. 
## სქოლიო
კატეგორია:ოსმალეთის სულთნების მეუღლეები
კატეგორია:დაბადებული 15 მარტი
კატეგორია:დაბადებული 1835
კატეგორია:გარდაცვლილი 4 დეკემბერი
კატეგორია:გარდაცვლილი 1895
კატეგორია:ძიაფშ-იფები/ძიაპშ-იფები
ირაკლი ჩირიკაშვილი

**ირაკლი ჩირიკაშვილი** (დ. 7 ოქტომბერი, 1987, თბილისი) — ქართველი ფეხბურთელი, თამაშობდა შემტევი ნახევარმცველის პოზიციაზე. საქართველოს ვიცე-ჩემპიონი ბათუმის „დინამოს“ შემადგენლობაში.

## საკლუბო კარიერა
საკლუბო კარიერის განმავლობაში იცავდა თბილისის „დინამოს“, ცხინვალის „სპარტაკის“, თბილისის „ლოკომოტივის“, ბოლნისის „სიონის“, შვეიცარიული „ქსამაქსის“ და ბათუმის „დინამოს“ ღირსებას.

ბოლო საკლუბო შეხვედრა ბათუმის „დინამოს“ შემადგენლობაში 2015 წლის პირველ ნოემბერს, „ჩელე არენაზე“, ბოლნისის „სიონის“ წინააღმდეგ ჩაატარა. ეს იყო ეროვნული ლიგის მე-10 ტურის შეხვედრა, რომელიც ბოლნისელებმა 5–3 მოიგეს. 

საფეხბურთო კარიერა იმავე წლის ბოლოს, ტრავმების გამო, 28 წლის ასაკში დაასრულა.

## მიღწევები 
### საკლუბო 
;  დინამო ბათუმი
; ეროვნული ლიგა
* ვიცე-ჩემპიონი: 2014–15

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი Footballdatabase.eu-ზე 

## სქოლიო
კატეგორია:დაბადებული 7 ოქტომბერი
კატეგორია:დაბადებული 1987
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:თბილისის დინამოს ფეხბურთელები
კატეგორია:ცხინვალის ფეხბურთელები
კატეგორია:თბილისის ლოკომოტივის ფეხბურთელები
კატეგორია:ბოლნისის სიონის ფეხბურთელები
კატეგორია:ბათუმის დინამოს ფეხბურთელები
კატეგორია:შვეიცარიის სუპერლიგის ფეხბურთელები
კატეგორია:ცოცხალი ადამიანები
ზურაბ ქათამაძე

'''ზურაბ 'ზურა' ქათამაძე''' (დ. 18 იანვარი, 1996) — ქართველი ფეხბურთელი, ბათუმის „დინამოს“ მცველი.

## რესურსები ინტერნეტში 
* პროფილი Soccerway-ზე 

კატეგორია:დაბადებული 1996
კატეგორია:ქართველი ფეხბურთელები
კატეგორია:ბათუმის დინამოს ფეხბურთელები
კატეგორია:დაბადებული 18 იანვარი
კატეგორია:ქათამაძეები
ბორის მახარაძე

**ბორის მახარაძე** (დ. 8 ნოემბერი, 1990, ბათუმი) — ქართველი ფეხბურთელი, ნახევარმცველი. თამაშობდა თბილისის „ლოკომოტივის“, ბათუმის „დინამოს“, ქობულეთის „შუქურას“, ფოთის „კოლხეთისა“ და ზუგდიდის „დინამოს“ რიგებში.

მისი მამა, მალხაზ მახარაძე, ყოფილი ფეხბურთელია. მისი ძმა, კახა, ასევე ფეხბურთელია.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1990
კატეგორია:ქართველი ფეხბურთელები
კატეგორია:თბილისის ლოკომოტივის ფეხბურთელები
კატეგორია:ბათუმის დინამოს ფეხბურთელები
კატეგორია:დაბადებული 8 ნოემბერი
ბორის
კატეგორია:ეროვნული ლიგის ფეხბურთელები
კატეგორია:ქობულეთის შუქურას ფეხბურთელები
კატეგორია:ფოთის კოლხეთის ფეხბურთელები
კატეგორია:ზუგდიდის ფეხბურთელები
ედადილ ქადინ ეფენდი

**ედადილ ქადინ ეფენდი** (; დ. 1845 - გ. 1875) — ოსმალეთის სულთნის, აბდულაზიზის მეორე ცოლი. შეჰზადე მაჰმუდ ჯელალედინ ეფენდის და ემინე სულთნის დედა. მისი ქორწინება ემსახურებოდა ოსმალების და ბუფერთა სახელმწიფოს შორის ალიანსს.

## ბიოგრაფია
ედადილ ქადინ ეფენდი დაიბადა 1845 წელს აფხაზი უფლისწულის, თანდალ ბეი არედბას და აუბლა ჰანიმის ოჯახში. ის სასახლეში მისმა თანამემამულემ მიიყვანა. ედადილმა განათლება ფერთევნიალ ვალიდე სულთნის ხელშეწყობით მიიღო. მას ჰქონდა ლურჯი თვალები და გრძელი ყავისფერი თმა. ედადილმა გაიცნო შეჰზადე აბუდალზიზი და 1862 წელს დოლმაბაჰჩეს სასახლეში მასზე იქორწინა. ედადილი ასევე ჯიულუს ქადინ ეფენდის სახელით იყო ცნბოლი.

ამ ქორწინებიდან მათ შეეძინათ შეჰზადე მაჰმუდ ჯელალედინ ეფენდი და ემინე სულთანი, თუმცა ემინე დაბადებიდან მალევე 1867 წელს გარდაიცვალა. ედადილს ჰყავდა ძმა ასლან ბეი, რომელიც კავკასიაში ცხოვრობდა. მან და ედადილმა წმინდა ქალაქები მოილოცეს. თუმცა როდესაც ასლანი სტამბოლში დაბრუნდა ავადმყოფობის შედეგად თოფჰანში გარდაიცვალა. ედადილ ქადინ ეფენდიმ ძმის გარდაცვალება ძალიან განიცადა.

ედადილ ქადინ ეფენდი გარდაიცვალა 1875 წელს სტამბოლში, ქმრის ტახტიდან ჩამოგდებიდან ერთი წლის შემდეგ. დაკრძალულია სულთან მაჰმუდ II-ის მავზოლეუმში, რომელიც დივან იოლუს ქუჩაზე მდებარეობს.

## იხილეთ აგრეთვე
* ოსმალეთის იმპერია
* ოსმანები

## სქოლიო
კატეგორია:ოსმალეთის სულთნების მეუღლეები
კატეგორია:დაბადებული 1845
კატეგორია:გარდაცვლილი 1875
ედადილ
ხუან II (კასტილია)

**ხუან II** (; დ. 6 მარტი, 1405, ტორო — გ. 20 ივლისი, 1454, ვალიადოლიდი) — კასტილიისა და ლეონის სამეფოს მეფე 1406–1454 წლებში. ენრიკე III-ისა და ეკატერინე ლანკასტერელის შვილი.

სამეფო ტახტზე ავიდა ერთი წლის ასაკში, მისი რეგენტი იყო დედამისი და პაპა მამის მხრიდან ფერდინანდ I არაგონელი. 1418 წელს ეკატერინე ლანკასტერელი გარდაიცვალა. 1420 წელს დაქორწინდა თავის ბიძაშვილზე მარია არაგონელზე. სანამ მეფე სრულწლოვანი (14 წლის) გახდებოდა ქვეყანას ფაქტობრივად მართავდა ალვარო დე ლუნა. 

1445 წელს მარია არაგონელი გარდაიცვალა. 1447 წელს ალვარო დე ლუნამ მეფე პორტუგალიის პრინცესა იზაბელ პორტუგალიელზე დააქორწინა. ამ ქორწინების შედეგად დაიბადა ისაბელ I კასტილიელი. 

ხუან II გარდაიცვალა 1454 წლის 20 ივლისს და ტახტზე ავიდა მისი შვილი ენრიკე IV. 

## რესურსები ინტერნეტში 
* ხუან II-ის გენეალოგია 
* ხუან II 

კატეგორია:კასტილიის მეფეები
კატეგორია:ლეონის მეფეები
კატეგორია:დაბადებული 6 მარტი
კატეგორია:დაბადებული 1405
კატეგორია:გარდაცვლილი 20 ივლისი
კატეგორია:გარდაცვლილი 1454
კატეგორია:ასტურიის პრინცები
ტატო აბუსელიძე

**ტატო აბუსელიძე** (დ. 16 მარტი, 1993) — ქართველი ფეხბურთელი, ლიგა 3-ის მონაწილე საფეხბურთო კლუბ „გონიოს“ თავდამსხმელი. საკლუბო კარიერის განმავლობაში იცავდა ბათუმის „ადელის“, ბათუმის „დინამოს“, ოზურგეთის „მერცხალის“, ქობულეთის „შუქურას“, ზუგდიდის „დინამოს“ და „ბეთლემის“ ღირსებას. 2023 წლის ლიგა 4-ის გათამაშების საუკეთესო ბომბარდირი „ბეთლემის“ შემადგენლობაში.

## საკლუბო კარიერა
### ბათუმის „ადელი“
პროფესიონალური კარიერა 2011 წელს ბათუმის „ადელის“ რიგებში დაიწყო, რომლის მაისურითაც პირველად იმავე წლის 23 აგვისტოს, ეროვნული ლიგა 2-ის პირველი ტურის შეხვედრაში გამოვიდა მინდორზე. მატჩი, რომელშიც ერთმანეთს ბათუმის „ადელი“ და ლანჩხუთის „გურია“ დაუპირისპირდნენ, ბათუმში გაიმართა და ფრედ 0–0 დამთავრდა.

პირველი გოლი 4 სექტემბერს, ეროვნული ლიგა 2-ის მესამე ტურის შეხვედრაში გაიტანა, როდესაც ბათუმელებმა საკუთარ მოედანზე ვანის „სულორს“ უმასპინძლეს. მატჩი „ადელის“ გამარჯვებით — 4–0 დამთავრდა. ოთხიდან ორი გოლი „სულორის“ კარში ტატო აბუსელიძემ შეაგდო.

მეორე დუბლი აბუსელიძემ 12 ნოემბერს, ეროვნული ლიგა 2-ის მე-13 ტურის შეხვედრაში თბილისის „ზოოვეტს“ შეუსრულა, როდესაც ბათუმელებმა საშინაო შეხვედრაში სტუმრებს 3–2 მოუგეს.

„ადელის“ შემადგენლობაში ბოლოჯერ 2011 წლის 27 ნოემბერს, ეროვნული ლიგა 2-ის მე-15 ტურის კალენდარულ მატჩში, სოხუმის „აეტის“ წინააღმდეგ ითამაშა. შეხვედრა კვლავ ბათუმში გაიმართა და ამჯერადა „ადელის“ გამარჯვებით 5–1 დასრულდა. ხუთიდან ერთი ბურთი ტატო აბუსელიძემ მატჩის 43-ე წუთზე შაგდო.

„ადელის“ რიგებში ეროვნული ლიგა 2-ის ფარგლებში სულ 14 მატჩი ჩაატარა და 6 ბურთი შეაგდო.

### ბათუმის „დინამო“
„ადელიდან“ წამოსვლის შემდეგ ბათუმის „დინამოში“ განაგრძო საკლუბო კარიერა, სადაც 2012–2014 წლებში ჩატარებულ 24 შეხვედრაში 8 გოლი გაიტანა.  იმავე პერიოდში ბათუმის „დინამოს“ მეორე გუნდში 6 მატჩი ითამაშა და ხუთჯერ აიღო მეტოქეთა კარები.

2014–2015 წლების სეზონიც კვლავ ბათუმის „დინამოში“ გაატარა და 21 შეხვედრაში ერთი გოლი გაიტანა, გასვლაზე ლანჩხუთის „გურიასთან“ გამართულ შეხვედრაში.

### ოზურგეთის „მერცხალი“
2016 წელს ოზურგეთის „მერცხალში“ გადაინაცვლა, სადაც ეროვნული ლიგა 2-ის 10 შეხვედრაში ორი ბურთი შეაგდო, 15 მარტს „გაგრასთან“ და 4 აპრილს „ბეთლემთან“ გამართულ მატჩებში.

### მომდევნო წლები
2023 წლის 12 ლიგა 4-ის გათამაშების მე-15 ტურის მატჩში „მცხეთა-პარკზე“ „ალგეთმა“ „ბეთლემს“ უმასპინძლა. შეხვედრა „ბეთლემის“ გამარჯვებით 5–2 დასრულდა. ხუთიდან ოთხი გოლი „ალგეთის“ კარში ტატო აბუსელიძემ გაიტანა.

2023 წლის ლიგა 4-ის გათამაშების საუკეთესო ბომბარდირის წოდება 28 გატანილი გოლით ტატო აბუსელიძემ მოიპოვა.

2024 წლიდან საფეხბურთო კლუბ „გონიოს“ შემადგენლობაშია.

## რესურსები ინტერნეტში 
* Transfermarkt
* Soccerway
* League 4
* Facebook

## სქოლიო
კატეგორია:დაბადებული 16 მარტი
კატეგორია:დაბადებული 1993
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:ბათუმის ადელის ფეხბურთელები
კატეგორია:ბათუმის დინამოს ფეხბურთელები
კატეგორია:ზუგდიდის ფეხბურთელები
კატეგორია:ქობულეთის შუქურას ფეხბურთელები
კატეგორია:ოზურგეთის მერცხალის ფეხბურთელები
არაბთა გაერთიანებული საამიროების პრემიერ-მინისტრი

**არაბთა გაერთიანებული საამიროების პრემიერ-მინისტრი**  — არაბთა გაერთიანებული საამიროების მთავრობის მეთაური. ის ხელმძღვანელობს მინისტრთა საბჭოს, რომელიც იკრიბება კვირაში ერთხელ დედაქალაქში, აბუ-დაბიში. პირველი პრემიერ-მინისტრი დაინიშნა 1971 წლის კონსტიტუციის თანახმად.

## პრემიერ-მინისტრთა სია 1971 წლის 9 დეკემბრიდან 
## რესურსები ინტერნეტში 
* არაბთა გაერთიანებული საამიროები
* 2003 წ. არაბთა გაერთიანებული საამიროების კონსტიტუცია 

კატეგორია: არაბთა გაერთიანებული საამიროები
ჰაირანიდილ ქადინ ეფენდი

**ჰაირანიდილ ქადინ ეფენდი** (; დ. 2 ნოემბერი, 1846 — გ. 26 ნოემბერი, 1898) — ოსმალეთის სულთნის, აბდულაზიზის მეოთხე ცოლი.

## ბიოგრაფია
ჰაირანიდილ ქადინ ეფენდი დაიბადა 1846 წლის 2 ნოემბერს თურქეთის ქალაქ ყარსში. 1866 წლის 21 სექტემბერს დაქორწინდა ოსმალეთის სულთან აბდულაზიზზე. მათ იქორწინეს დოლმაბაჰჩეს სასახლეში. ამ ქორწინებიდან შეეძინათ უკანასკნელი ხალიფა აბდულმეჯიდ II და ნაზიმე სულთანი. ჰაირანიდილ ქადინ ეფენდი გარდაიცვალა 1898 წლის 26 ნოემბერს სტამბოლში.

## იხილეთ აგრეთვე
* ოსმალეთის იმპერია
* ოსმანები

## რესურსები ინტერნეტში
*

კატეგორია:ოსმალეთის სულთნების მეუღლეები
კატეგორია:დაბადებული  2 ნოემბერი
კატეგორია:დაბადებული 1846
კატეგორია:გარდაცვლილი 26 ნოემბერი
კატეგორია:გარდაცვლილი 1898
ოურუ-პრეტუს ხელშეკრულება

**ოურუ-პრეტუს ხელშეკრულება** () — ასუნსიონის ხელშეკრულების პირველი სეგმენტი, რომელმაც მერკოსურის ინსტიტუციური ბაზისი დააარსა. სახელი ეწოდა მინას-ჟერაისის შტატის ქალაქ ოურუ-პრეტუს გამო, სადაც მას 1994 წლის 16 დეკემბერს მოეწერა ხელი.

## რესურსები ინტერნეტში
*Texto integral do Protocolo 

კატეგორია:მერკოსური
კატეგორია:საერთაშორისო ხელშეკრულებები
გევჰერი ქადინ ეფენდი

**გევჰერი ქადინ ეფენდი** (; დ. 8 ივლისი, 1856 — გ. 6 სექტემბერი ,1884) — ოსმალეთის სულთნის, აბდულაზიზის მეხუთე ცოლი. შეჰზადე მეჰმედ სეიფედინ ეფენდის და ესმა სულთნის დედა.

## ბიოგრაფია
გევჰერი ქადინ ეფენდი დაიბადა 1856 წელს აბხაზი ბეის, სალიჰ ბეი სვათნბა და მისი ცოლის, პრინცესა შაზიე ცამბას ოჯახში. გევჰერის ნამდვილი სახელი ემინე სვათნბა იყო. ადრეულ ასაკში მიიყვანეს სასახლეში, სადაც ფერთევნიალ ვალიდე სულთნის ხელშეწყობით მიიყო განათლება. ემინეს ასევე ჰყავდა და სახელად ფატმა ჰანიმი.

სასახლეში მსახურობისას ემინე აბუდულაზიზმა გაიცნო და 1872 წელს დოლმაბაჰჩეს სასახლეში მასზე იქორწინა. აბდულაზიზმა მეუღლეს საქორწინო საჩუქრად ბეჭედი აჩუქა. გევჰერი სამკაულებს არ იკეთებდა, რადგან ის ამის გარეშე იყო მშვენიერი და ელეგანტური. ქორწინებიდან ერთი წლის შემდეგ, 1873 წელს მას შეეძინა  შეჰზადე მეჰმედ სეიფედინ ეფენდი, ხოლო 1874 წელს ესმა სულთანი. გევჰერი ძალიან ერთგული და ქველმოწმედი ქალი იყო: ეხმარებოდა ობლებს და ღარიბებს, აშენებდა მეჩეთებს და სკოლებს.

გევჰერი ქადინ ეფენდი გარდაიცვალა 1884 წლის 6 სექტემბერს ორთაქოის სასახლეში და დაკრძალულია იენის მეჩეთში, სტამბოლში.

## იხილეთ აგრეთვე
* ოსმალეთის იმპერია
* ოსმანები

## სქოლიო
კატეგორია:ოსმალეთის სულთნების მეუღლეები
კატეგორია:დაბადებული 8 ივლისი
კატეგორია:დაბადებული 1856
კატეგორია:გარდაცვლილი  6 სექტემბერი
კატეგორია:გარდაცვლილი 1884
სპლაისინგი

[მინი|upright=1.5|ადამიანის CDK4 [გენი|გენში მაკოდირებელი (ლურჯი ფერი) და არამაკოდირებელი (ნაცრისფერი) თანმიმდევრობების სქემა. მწვანედ აღნიშნულია არატრანსლირებადი უბნები.]]
**სპლაისინგი** (-დან — რაიმეს ბოლოების შეერთება ან შეწებვა) — რნმ-ის მოლეკულებიდან გარკვეული ნუკლეოტიდური თანმიმდევრობების ამოჭრისა და რნმ-ის პროცესინგის დროს უფრო „მომწიფებულ“ მოლეკულაში შენახული თანმიმდევრობების შეკავშირების პროცესი. ხშირ შემთხვევაში ეს პროცესი გვხვდება ეუკარიოტებში ინფორმაციული რნმ-ის მომწიფების დროს, ამავდროულად ბიოქიმიური რეაქციების შედეგად რნმ-ისა და ცილების მონაწილეობით ი-რნმ-დან იშლება უბნები, რომლებიც არ აკოდირებს ცილებს (ინტრონები), ხოლო ამინომჟავური თანმიმდევრობების მაკოდირებელი უბნები — ეგზონები ერთმანეთს უკავშირდება. ამგვარად მოუმწიფებელი პრე-ი-რნმ გადაიქცევა მომწიფებულ ი-რნმ-ად, რომელზეც შემდგომ მიმდინარეობს ცილის უჯრედების სინთეზი (ტრანსლაცია). ეუკარიოტების, ბაქტერიებისა და არქეების წარმომადგენლებში აგრეთვე გვხვდება სატრანსპორტო რნმ-ის (ტ-რნმ) და სხვა არაკოდირებადი რნმ-ების სპლაისინგი.

## იხილეთ აგრეთვე 
* ცილების სპლაისინგი
* რნმ-ის სეკვენირება

## სქოლიო
კატეგორია:გენთა ექსპრესია
კატეგორია:რნმ-ის სპლაისინგი
კატეგორია:სპლაისოსომა